Hotărârea Curții (Camera a șasea) din 5 octombrie 2023 (cerere de decizie preliminară formulată de rechtbank van eerste aanleg Oost-Vlaanderen afdeling Gent – Belgia) – Osteopathie Van Hauwermeiren BV/Belgische Staat
(Cauza C-355/22)1
[Trimitere preliminară – Fiscalitate – Sistemul comun al taxei pe valoarea adăugată (TVA) – Directiva 2006/112/CE – Menținerea efectelor unei reglementări naționale incompatibile cu dreptul Uniunii]
Limba de procedură: neerlandeza
Instanța de trimitere
Rechtbank van eerste aanleg Oost-Vlaanderen afdeling Gent
Părțile din procedura principală
Reclamantă: Osteopathie Van Hauwermeiren BV
Pârât: Belgische Staat
Dispozitivul
O instanță națională nu poate utiliza o dispoziție națională care o abilitează să mențină anumite efecte ale unei dispoziții de drept național pe care a considerat-o incompatibilă cu Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată, întemeindu-se pe o pretinsă imposibilitate de a rambursa taxa pe valoarea adăugată (TVA) percepută fără a fi datorată clienților prestațiilor efectuate de o persoană impozabilă, în special din cauza numărului mare de persoane vizate sau atunci când aceste persoane nu dispun de un sistem contabil care să le permită să identifice aceste prestații și valoarea lor.
____________
1     JO C 340, 5.9.2022.